పాండు (నటుడు)

పాండు (నటుడు) తమిళ సినిమా నటుడు, చిత్రకారుడు,  గ్రాఫిక్ డిజైనరు. ఆయన హాస్య నటుడు. పాండు 1970లో ‘మనావన్’ అనే చిత్రం ద్వారా సినీరంగానికి పరిచయమయ్యాడు. అతడు 500 కు పైగా చిత్రాల్లో నటించాడు.

పాండు ‘క్యాపిటల్ లెటర్స్’ అనే డిజైన్ కంపెనీని నడుపుతున్నాడు. అఖిల భారత అన్నా ద్రవిడ మున్నేట కజగం (ఎడిఎంకె) పార్టీ గుర్తు అయిన రెండాకులను, తమిళనాడు పర్యాటక చిహ్నం ఐకానిక్ జెండాను అతనే రూపొందించాడు. అతని సోదరుడు ఇదిచాపులి సెల్వరాజ్ కూడా తమిళ సినిమాలో హాస్య నటుడిగా నటించాడు.

ఏఐడీఎంకే చిహ్నం రూపకర్త

ఏఐడీఎంకే పార్టీ చిహ్నాన్ని పాండునే రూపొందించాడు. ఎంజీ రామచంద్రన్‌ పార్టీని స్థాపించినప్పుడు పాండును పిలిచి పార్టీకి ఒక సింబల్‌ను రూపొందించాల్సిందిగా సూచించాడు. 1977 ఎన్నికలకు ముందు మరోసారి ఎంజీఆర్‌ పిలవగా, రెండు ఆకుల గుర్తును పాండు డిజైన్‌ చేసి ఇచ్చాడు. ఆ తర్వాత ఎంజీఆర్‌తో ఆయన ప్రయాణం కొనసాగింది. ‘క్యాపిటల్‌ లెటర్స్‌’ పేరుతో ఒక డిజైన్‌ కంపెనీని కూడా పాండు నడిపాడు. దీని ద్వారా చిత్ర పరిశ్రమలోని సినీ ప్రముఖుల ఇళ్లు, కార్యాలయాలకు పేర్లు డిజైన్‌ చేసి ఇచ్చేవాడు.  

పాండు 2021 మే 6 న కోవిడ్-19 వ్యాధితో మరణించాడు.

మూలాలు

తమిళ నటులు
కరోనా వ్యాధి మరణాలు